

РЕПУБЛИКА СРБИЈА

ОПШТИНА КУЧЕВО

Општинска управа

Број: IV-111-2/2021

Датум: 27.01.2021.године

К у ч е в о

Општинска управа општине Кучево,на основу чл. 4., 94. и 102. и 103. Закона о запосленима у аутономним покрајинама и јединицама локалне самоуправе(„Сл. гл.РС“ бр. 21/16, 113/17, 113/17-I-др.закон и 95/18) и члана 12-15. Уредбе о спровођењу интерног и јавног конкурса за попуњавање радних места у аутономним покрајинама и јединицама локлане самоуправе („Сл. гл. РС“, бр. 95/16) оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**I Орган у коме се радно место попуњава:**

Општинска управа, у Кучеву, ул. Светог Саве 76.

**II Радно место које се попуњава:**

Плански послови у области пољопривреде и руралног развоја, звање: саветник, извршилац: 01

**Опис послова радног места:**

Прати и анализира кретања у области пољопривреде и развоја села и израђује потребне извештаје, анализе, програме, информације и нацрте општих и појединачних аката; учествује у припреми нацрта Програма подршке за спровођење пољопривредне политике и политике руралног развоја општине и учествује у реализацији активности предвиђених овим програмом и учествује у изради и спровођењу развојних пројеката у области руралног и пољопривредног развоја општине; води управи поступак и одлучује по захтевима за промену намене пољопривредног земљишта, утврђује накнаду сходно закону и учествује у поступку комасације поаопривредног земљишта; учествује у изради Годишњег програма заштите, уређења и коришћења пољопривредног земљишта; учествује у раду Комисије за утврђивање штете од елементарних непогода, Комисије за давање у закуп државног-пољопривредног земљишта; израђује нацрте аката којима се одлучује о начину коришћења пашњака и привођењу пашњака другој култури и стара се о њиховом спровођењу; сарађује у акцијама у вези са сусзбијањем биљних штеточина и болести ширих размера; сарађује са министарством надлежним за област пољопривреде и стручним службама, представницима агробизнис сектора, пољопривредним удружењима и другим релевантним организацијама и институцијама и стара се о благовременом информисању пољопривредних пњоизвођача о питањима од значаја за ову област.

Активно учествује у изради пројеката из области пољопривреде; учествује у пројектима из области пољопривреде, пружајући сву потребну помоћ, за које је конкурисало Одељење за ЛЕР.

Ради и друге послове по налогу непосредног руководиоца или начелника ОУ, а у складу са својом стручном спремом и радним искуством.

**Услови за рад на радном месту:**

Стечено високо образовање из области пољопривреде, на основним академским студијама у обиму од најмање 240 ЕСПБ , мастер академским студијама, мастер струковним струдијама, специјалистичким академским студијама, специјалистичким струковним студијама односно на основним струдијама у трајању од најмање четири године или специјалистичким студијама на факултету, најмање три године радног искуства у струци, познавање рада на рачунару (МS Office пакет и интернет).

**Стручне оспособљености, знање и вештине које се проверавају у изборном поступку:**

Познавање Закона о локалној самоуправи, Закона о запосленима у аутономним покрајинама и јединицама локалне самоуправе, Закона о пољопривредном земљишту, Закона о пољопривреди и руралном развоју, Закона о подстицајима у пољопривреди и руралном развоју.

**III Место рада:**

Кучево, ул. Светог Саве 76.

**IV Адреса на коју се подносе пријаве:**

Општинска управа општине Кучево – Конкурсна комисија, ул. Светог Саве 76, 12240 Кучево, са назнаком „За јавни конкурс“.

**V Лице задужено за давање обавештења о конкурсу:**

Марина Ранчић – шеф Одсека за управљање људским ресурсима и послове радних односа, тел: 012/852-141, лок.102

**VI Услови за рад на радном месту:**

Држављанство Републике Србије; да је учесник конкурса пунолетан; да има прописано образовање; да испуњава услове одређене законом, др. прописом и актом о систематизацији радних места; да учеснику конкурса раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа, да није правноснажно осуђиван на казну затвора од најмање шест месеци.

**VII Рок за подношење пријава:**

Рок за подношење пријава је 15 дана и почиње да тече наредног дана од дана објављивања обавештења у дневним новинама „Данас“, односно рок почиње да тече од 30.01.2021.године.

**VIII Докази који се прилажу уз пријаву на јавни конкурс:**

1. Потписана пријава са биографијом и наводима о досадашњем радном искуству;
2. Уверење о држављанству у оригиналу или овереној фотокопији (не старији од 6 месеци);
3. Извод из матичне књиге рођених у оригиналу или овереној фотокопији (не старији од 6 месеци);
4. Диплома којом се потврђује стручна спрема у оригиналу или овереној фотокопији;
5. Доказ о радном искуству у струци (потврде, решења и други акти из којих се види на којим пословима и са којом стручном спремом је стечено искуство) у оригиналу или овереној фотокопији;
6. Уверење Полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу (не старије од 6 месеци);
7. Уверење да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа (за учеснике који су били у радном односу у државном органу, односно органу аутономне покрајине или јединице локалне самоуправе)

Одредбом чл. 9. и 103. Законом о општем управном поступку („Службени гласник РС“, бр. 18/2016 и 95/2018 – аутентично тумачење), имеђу осталог, прописано је да орган може да врши увид, прибавља и обрађује личне податке о чињеницама о којима се води службена евиденција, осима ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству и извод из матичне књиге рођених.

Потребно је да учесник конкурса, уз наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

**IX Трајање радног односа:**

**За наведено радно место, радни однос се заснива на неодређено време.**

**X Место, дан и време када ће се спровести изборни поступак:**

Cа кандидатима чије су пријаве благовремене, допуштене, разумљиве и потпуне,уз које су приложени сви потребни докази и који испуњавају услове за рад на оглашеном радном месту провера стручних оспособљености, знања и вештина које се вреднују у изборном поступку, биће проведене у просторијама Општинске управе општине Кучево, ул. Светог Саве 76., о чему ће кандидати, о датуму и времену, бити обавештени на контакте (бројеве телефона) које наведу у својим пријавама.

**НАПОМЕНА:**

У складу са чланом 72-75. Закона о запосленима у аутономним поркајинама и јединицама локалне самоуправе, кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Службенику, који не задовољи на пробном раду, престаје радни однос.

У складу са чланом 47. став 6. и чланом 131. став 2. Закона кандидати без положеног државног стручног испита примају се на рад под условом да тај испит положе до окончања пробног рада, односно у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве и пријаве кандидата и пријаве уз које кандидати нису приложили све потребне доказе, конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка. Жалба кандидата не задржава извршење закључка.

Јавни конкурс спроводи Конкурсна комисија именована од стране начелника Општинске управе.

Овај оглас објављује се на web страници [www.kucevo.rs](http://www.kucevo.rs) и у дневним новинама које се дистрибуирају за целу територију Републике Србије и то дневном листу „Данас“ објављује се обавештење о јавном конкурсу и адреса интернет презентације на којој је објављен оглас

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

НАЧЕЛНИК ОПШТИНСКЕ УПРАВЕ

Зоран Велимировић